Москватәи астудентцәа рыбжьара аспорттә хәмаррақәа рҿы аԥсуа боксиор аҩбатәи аҭыԥ игеит
© AP Photo Sakchai LalitБоксерские перчатки
© AP Photo Sakchai Lalit
Мшаԥы 7-10 рзы имҩаԥысуаз Москватәи астудентцәа рыбжьара аспорттә хәмаррақәа ирылахәын 150-ҩык абоксиорцәа Урыстәыла арегионқәа егьы рҟынтәи.
АҞӘА, мшаԥы 11– Sputnik, Бадри Есиава. Аԥснытәи абоксиор Анри Аршба Москватәи астудентцәа рыбжьара аспорттә хәмаррақәа рҿы араӡны медал игеит ҳәа Sputnik иазеиҭеиҳәеит аспортсмен иазыҟаҵаҩ, Аԥсны абокс Афедерациа ахада Альберт Карди-оӷлы.
"Анри 67 кьыла иҟоу рыбжьара дықәгылеит. Афинал аҿы диндаҭлон урыстәылатәи абоксиор Дмитри Бурмистров. Алҵшәақәа ирнырыз маҷмызт. Урҭ иреиуоуп апандемиа амҭааз иахьынӡахәҭаз аҽазыҟаҵара ахьилымшаз", - иҳәеит иара.
Карди-оӷлы ишиҳәаз ала Аршба Москватәи афинанстә университет ахьӡала дықәгылон.
Карди-оӷлы иажәақәа рыла ари амзаз Москва иазгәаҭоу абокс азы ачемпионат Аршбагь далахәхар ҟалоит.
© Foto / Альберт Карди-оглыБоксер из Абхазии завоевал "серебро" на московских студенческих спортивных играх
Боксер из Абхазии завоевал "серебро" на московских студенческих спортивных играх
© Foto / Альберт Карди-оглы
Анри Аршба 18 шықәса ихыҵуеит, Москватәи афинанстә университет аҿы аҵара иҵоит, Урыстәыла аспорт азҟаза ҳәа икандидатура ықәгылоуп. Абокс инапы алеикит ԥшьышықәса раԥхьа Альберт Карди-оӷлы инапхгарала. Аолимпиатә резерв ашкол далахәылоуп.
2020 шықәсазы Урыстәыла еизгоу акоманда далахәны жәларбжьаратәи аиԥылараҿы Белоруссиатәи аспортсмен диааиит.